《闻熊良佐太守复追饯江口不及诗以寄意》
明代·程敏政

欲趁潮生早渡江，多君投辖意难降。已从水上鸣双橹，莫遂沙头倒一缸。

隔岸村鸡催午爨，留人江燕集风幢。不堪咫尺分南北，斜日孤舟独倚窗。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。